यह लेख आज का आलेख के लिए निर्वाचित हुआ है। अधिक जानकारी हेतु क्लिक करें।

चित्र:Lipids in Body.JPGशरीर में लिपिड
**लिपिड** एक अघुलनशील पदार्थ हैं, जो कार्बोहाइड्रेट एवं प्रोटीन के साथ मिलकर प्राणियों एवं वनस्पति के ऊतक का निर्माण करते है। लिपिड को सामान्य भाषा मे कई बार वसा भी कहा जाता है परंतु दोनो मे कुछ अंतर होता है। लिपिड प्राकृतिक रूप से बने अणु होते हैं, जिनमें वसा, मोम, स्टेरॉल, वसा-घुलनशील विटामिन (जैसे विटामिन ए, डी, ई एवं के) मोनोग्लीसराइड, डाईग्लीसराइड, फॉस्फोलिपिड एवं अन्य आते हैं। इनका प्रमुख कार्य शरीर में उर्जा संरक्षण करना, ऊतकों की कोशिका झिल्ली बनाना और हार्मोन और विटामिन के अभिन्न अवयव निर्माण करना होता है। शरीर में कोलेस्ट्रोल तथा ट्राईग्लीसराईड की मात्रा ज्ञात करने हेतु लिपिड प्रोफाईल नामक परीक्षण करवाया जाता है। इसकी जांच से यह अनुमान लगाया जा सकता है कि रोगी की धमनियों मे कोलेस्ट्राल जमा होने और रक्त प्रवाह अवरुद्ध होने की कितनी सम्भावना है?

1815 में, हेनरी ब्रैकोनॉट ने लिपिड को दो श्रेणियों में वर्गीकृत किया, सुइफ़्स (ठोस ग्रीस या लोंगो) और ह्यूइल्स (द्रव तेल)। 1823 में, मिशेल यूजीन शेवरुल ने एक अधिक विस्तृत वर्गीकरण विकसित किया, जिसमें तेल, ग्रीस, टैलो, मोम, रेजिन, बाल्सम और वाष्पशील तेल (या आवश्यक तेल) शामिल थे।

लिपिड को मोटे तौर पर हाइड्रोफोबिक या एम्फीफिलिक (छोटे अणुओं) के रूप में परिभाषित किया जा सकता है|

कुछ सामान्य लिपिड्स की संरचना: सबसे ऊपर ओलेइक अम्ल एवं कोलेस्ट्रॉल। मध्य संरचना ट्राईग्लीसराइड जो ओलेयोवाइल, स्टीरोवाइल, एवं पामिटोयल की ड़ियॊं द्वारा ग्लीसेरॉल बैकबोन से जुड़ी है। नीचे सामान्य फॉस्फोलिपिड, फोस्फैटीडाईकोलाइन हैं।
लिपिड को सारे शरीर में रक्त द्वारा भेजा जाता है। शरीर में पूरे लिपिड का एक संतुलन रहता है और अत्याधिक लिपिड को भविष्य प्रयोग हेतु जमा कर लिया जाता है, या फिर मल त्याग के द्वारा निकाल दिया जाता है। यदि रक्त में किसी कारण से बहुत अधिक लिपिड हो तो, तो यह रक्तवाहिकाओं में जमा होकर उसे संकुचित कर देता है या फिर अवरोधित भी कर देता है। इसको एथ्रोसक्लेरोसिस कहते हैं और यह समय के साथ और बढते जाता है। अंत में यह विभिन्न अंगों में रक्त-प्रवाह को कम करके हानि पहुँचाता है, जैसे कि हृदयाघात या पक्षाघात आदि।

इन्हें भी देखें
---------------

* लिपिड प्रोफाइल

सन्दर्भ
-------

1. ↑  लिपिड (Lipid) क्या होता है[*मृत कड़ियाँ*]। वेब दुनिया। १९ नवम्बर २००८
2. ↑  Stryer *et al.*, p. 328.
3. ↑  Maitland, Jr Jones (1998). *Organic Chemistry*. W W Norton & Co Inc (Np). पृ॰ 139. आई॰ऍस॰बी॰ऍन॰ 0-393-97378-6.
4. ↑  स्ट्रायर *et al.*, पृ. ३३०
5. ↑  शरीर में लिपिड Archived 2009-02-05 at the वेबैक मशीन। नीरोग। कौस्तुभ भट्टाचार्य

बाहरी कड़ियाँ
-------------


|  |  |
| --- | --- |
|  |  विकिमीडिया कॉमन्स पर ***लिपिड्स*** से सम्बन्धित मीडिया है।  |

| * दे
* वा
* सं
खाद्य रासायनिकी  |
| --- |
| 
 कार्बोहाइड्रेट(प्रांगजलीय) **·**  प्रकिण्व **·**  आवश्यक वसीय अम्ल **·**  लिपिड **·**  "खनिज" (रासायनिक तत्त्व) **·**  प्रोटीन **·**  विटामिन **·**  जल  **·**  योज्य **·**  फ्लेवर **·** रंग
 |

| * दे
* वा
* सं
खाद्य पूरक  |
| --- |
| प्रकार | अमीनो अम्ल • शरीरवर्धक पूरक • ऊर्जामय पेय • ऊर्जा बार • फैटी अम्ल • वनस्पतीय पूरक • खनिज • प्रीबायोटिक  • प्रोबायोटिक (लैक्टोबैसिलस, बाइफाइडोबैक्टीरियम) • विटामिन • संपूर्ण खाद्य पूरक, एफरवेसेंट |
| विटामिन एवं खनिज | रेटिनॉल (विटामिन ए) • विटामिन बी समूह: थायामिन (बी१) • राइबोफ्लेविन (बी२) • नाइयासिन (बी३) • पैन्टोथेनिक अम्ल (बी५) • पायरीडॉक्सीन (बी६) • बायोटिन (बी७) • फोलिक अम्ल (बी९) • साइनोकोबालमीन (बी१२) • एस्कॉर्बिक अम्ल (विटामिन सी) • एर्गोकैल्सिफेरॉल एवं कोलेकैल्सिफेरॉल (विटामिन डी) • टोकोफेरॉल (विटामिन ई) • नैफ्थोक्विनोन (विटामिन के) • कैल्शियम • कॉलीन • क्लोरीन • क्रोमियम • कोबाल्ट • ताम्र • फ्लोरीन • आयोडीन • लौह • मैग्नेशियम • मैंग्नीज़ • मॉलिबडेनम • फॉस्फोरस • पोटाइशियम • सेलेनियम • सोडियम • गंधक • जस्ता |
| संबंधित लेख | बहुविटामिन • पोषण |